cyanic-selkie/wikianc huggingface dataset:
נבחרת ישראל בכדורגל נשים עד גיל 19
אירוח אליפות אירופה 2015
ב-2012 ישראל הגישה את מועמדותה לאירוח אליפות אירופה בכדורגל נשים עד גיל 19 וזכתה באירוח הטורניר שהתקיים בשנת 2015. בעקבות זאת, השתתפה נבחרת ישראל באופן אוטומטי באליפות ולכן הוחלט לבנות את הנבחרת מהבסיס. על מנת ליצור נבחרת כדורגל ראויה שתוכל להתמודד מול נבחרות ארופאיות ועל מנת לבנות דור המשך, הוקמה ב-2012 האקדמיה לכדורגל בנות שהיוותה בטורניר את הנבחרת ומהווה עד היום את הבסיס לנבחרות ישראל לנערות עד גיל 17 ועד גיל 19. באליפות עצמה, לא עברה הנבחרת את שלב הבתים לאחר שהפסידה בשלושת המשחקים והפרש השערים הכולל שלה עמד על 1–9 לחובתה.
סגל הנבחרת בתחרות
שוערות: פורטונה רובין, חנה בושרי
שחקניות הגנה: קרן גור, נועם קדם, שיינה לוי, שי פרל (קפטנית), שחר נקב, לורן גוטסמן
חלוצות: עדן אביטל, ג'ינה עידה, דליה דכוור
מאמן: גיא עזורי
מאמנת שוערים: איריס אנטמן
יהושע רוקח
רבי יהושע (יהושע'לע) רוֹקֵחַ (ה'תקפ"ה - כ"ג בשבט ה'תרנ"ד, 1825–1894) האדמו"ר השני בשושלת בעלז שמקורה בגליציה המזרחית (כיום באוקראינה). מכונה בחסידות בעלז "דער מיטעלער רב" ("האדמו"ר האמצעי").
ביוגרפיה
נישא לרבנית רבקה מרים בת רבי שמואל אשכנזי חתן רבי יצחק מאיר מזינקוב בן רבי אברהם יהושע השיל מאפטא (ה"אוהב ישראל" מאפטא). לאחר פטירת אשתו נישא בשנית לאחייניתה שרה מירל, בת הרב אברהם יהושע העשיל אשכנזי.
היה פעיל ביותר בענייני הכלל ונחשב לאחד מגדולי המנהיגים החסידיים באירופה בדורו. בימיו הפכה חסידות בעלזא לאחת החסידויות הגדולות.
נחשב לתלמיד חכם גדול, אדם חריף ושנון, כריזמטי ובעל כושר מנהיגות, ואנשים הוקסמו מאישיותו המיוחדת במינה. שמו יצא לו גם כפועל ישועות בקרב הארץ, ואלפים נהרו אליו להתברך מפיו ולהיוושע בכוחות על טבעיים שעל פי אמונת החסידים ניחן בהם רבי יהושע. אנשים גם האמינו שהוא צופה ברוח הקודש ויודע דברים עתידיים ודברים שהתרחשו במרחק רב ממנו מבחינת הזמן והמרחב.
הרב רוקח ניהל מלחמה אידאולוגית חסרת פשרות ברפורמים ובתנועות ההשכלה היהודיות, לשם כך הקים בכ"ג בשבט ה'תרל"א (1871) את תנועת "מחזיקי הדת", תנועה פוליטית חרדית ראשונה בהיסטוריה, ויסד את העיתון החרדי הראשון "קול מחזיקי הדת". התנועה ליכדה את שורות החרדים בגליציה וחלקים מהונגריה והסביבה ונציגים מטעמה התמודדו ונבחרו לפרלמנט האוסטרי.
למרות התנגדותו לרפורמות ביהדות במישור הרעיוני והכללי נחשב לאוהב ישראל אמיתי במישור הפרטי וקירב כל יהודי באשר הוא, בטענה כי "כשם שאנו עמלים לתרץ רמב"ם מוקשה, כך מצווה לתרץ יהודי מוקשה".
בחורף שנת ה'תרנ"ד (1894) עבר ניתוח מסובך בווינה, אוסטריה, שבעקבותיו נחלש מאוד. ימים ספורים לאחר הניתוח ביקש לחזור לבעלז. עקב חולשתו שכרו החסידים קרון מיוחד ברכבת ורופא מיוחד ללוותו, בדרך חזרה נפטר ברכבת ביום כ"ג בשבט. בתחנות השונות נודע דבר פטירתו להמוני חסידים שהמתינו לקבל פניו בערים ועיירות.
בעיתונות התקופה פורסם כי פטירת האדמו"ר אירעה בווינה, ובעקבות חשש מקשיי העברת הנפטר לקבורה מחוץ למדינה, הערימו חסידיו על השלטונות ושמרו את דבר הפטירה בסוד, פרסמו שהוא מועבר בחוליו לעיירתו בעלזא, והעבירו את הנפטר ברכבת לבלז.
הלוייתו התקיימה בעיר מגוריו שם הגיעו אלפים מהסביבה לחלוק לו כבוד אחרון. בעיתונות נאמד ציבור המלווים בכעשרים אלף איש. נקבר בבית העלמין בעיירה ליד קבר אביו רבי שלום.
אחרי פטירתו התפרסמו למעלה מעשרים הספדים שנשאו עליו גדולי הרבנים בדורו. חלקם בספרים בפני עצמם, וחלקם בתוך ספרים אחרים.
צאצאיו
מאשתו הראשונה רבקה מרים: מאשתו השנייה (אחייניתה של אשתו הראשונה)
תורתו
חלקים מדברי תורתו התפרסמו בספרים:
ישראל במשחקים הפאראלימפיים טוקיו (2020)
המשחקים הפאראלימפיים טוקיו הם המשחקים הפאראלימפיים ה-16 שבהם השתתפה משלחת ישראלית.
המשלחת הישראלית מנתה 33 ספורטאים וספורטאיות פאראלימפיים שהתחרו ב-11 ענפי ספורט. נושאי הדגל בטקס הפתיחה היו מורן סמואל ונדב לוי.
הרכב המשלחת הישראלית
המשלחת הישראלית הורכבה מ-33 ספורטאים ב-11 ענפי ספורט.
אתלטיקה
אלכסנדר אלכסיינקו הבטיח את מקומו במשחקים לאחר שהדף כדור ברזל למרחק של 9.09 מטר באליפות אירופה לשנת 2021, בה סיים במקום השישי.
בדמינטון
נינה גורודצקי הבטיחה את מקומה במשחקים. זוהי הופעת הבכורה של ענף הבדמינטון במשחקים הפאראלימפיים.
בוצ'יה
נדב לוי הבטיח את מקומו במשחקים באמצעות הדירוג העולמי.
הרמת כוח
פולינה כצמן ייצגה את ישראל בקטגוריית משקל מעל 86 ק"ג לאחר שהעפילה למשחקים בזכות דירוגה במקום השביעי בדירוג העולמי.
חתירה
החותרת מורן סמואל זכתה במדליית הארד במקצה היחידים באליפות העולם בחתירה לשנת 2019 המתקיימת באוסטריה עם תוצאה של 10:30.190 דקות המהווה שיא ישראלי חדש. החותר שמוליק דניאל סיים במקום השישי עם תוצאה של 10:00.980 דקות. החותרים סימונה גורן, מיכל פיינבלט, אחיה קליין וברק חצור וההגאית מרלנה מילר סיימו במקום השישי עם תוצאה של 7:43.510 דקות. התוצאות הללו הבטיחו למשלחת הישראלית מקום במשחקים הפאראלימפיים בשלוש תחרויות כאשר המכסות בענף מוענקות למדינה.
טניס בכיסאות גלגלים
שרגא ויינברג, יוסי סעדון, אדם ברדיצ'בסקי וגיא ששון ישתתפו במשחקים הפאראלימפיים לאור מיקומם בדירוג העולמי.
טניס שולחן
קרולין טביב השתתפה במשחקים הפאראלימפיים לאחר שהוענק לה הכרטיס החופשי מאחר שלא הצליחה להעפיל דרך אליפות אירופה, טורניר ההעפלה או הדירוג העולמי.
ירי תחרותי
הקלע, דורון שזירי, הבטיח למשלחת הישראלית מקום במשחקים לאחר שזכה במדליית כסף בירי בשלושה מצבים ברובה אוויר ל-50 מטר בגביע העולם לשנת 2018 וצבר 445.9 נקודות. המכסות בענף הקליעה ניתנות למדינה. יוליה צ'רנוי, הבטיחה מקום נוסף למשלחת לאחר שזכתה במדליית הארד בירי ממצב שכיבה ברובה אוויר ל-50 מטר מעורב באליפות העולם בקליעה לשנת 2019.
כדור שער
נבחרת ישראל בכדור שער נשים זכתה במדליית כסף באליפות אירופה לשנת 2019 שהתקיימה ברוסטוק, גרמניה. הנבחרת הישראלית זכתה בכרטיס למשחקים הפאראלימפיים מאחר שנבחרת הנשים של טורקיה זכתה בכרטיס למשחקים כבר באליפות העולם לשנת 2018.
קיאקים
הקיאקיסטית, פסקל ברקוביץ, הבטיחה למשלחת הישראלית מקום במשחקים לאחר שבמאי 2021 סיימה במקום השביעי בתחרות גביע העולם בהונגריה למרחק של 200 מטר בזמן של 1:03.25 דקות.
שחייה
השחיין, מארק מליאר, הבטיח את השתתפותו במשחקים לאחר שזכה בתואר אלוף העולם ב-400 מטר חופשי באליפות העולם בשחייה לשנת 2019. השחיין, עמי דדאון, הבטיח גם הוא את מקומו במשחקים לאחר שזכה במדליית הכסף במשחה ל-200 מטר חופשי באליפות העולם בשחייה לשנת 2019. בנוסף, ורוניקה גירנקו, אראל הלוי, יוליה גורדיצ'וק, אריאל מליאר, איאד שלבי ובשאר חלבי הבטיחו את מקומם במשחקים לאחר שעמדו בקריטריון הפאראלימפי.
איפצ'י ודיפצ'י
איפצ'י ודיפצ'י הייתה סדרת הרפתקאות שצולמה במהלך השנים 2001-2002 באולפני הרצליה ושודרה בקשת.
איפצ'י ודיפצ'י הם שני יצורים בשם פצ'ונס, שחיים בבית עשוי פטריות ביער. כל אחד מהפרקים, מסתובב סביב שני קווים מקבילים, מצחיקים ומתוחים, וכלל שיר מקורי ומוזיקה שנכתבה במיוחד עבורו. הסדרה עסקה בנושאים חשובים מעולם הילדים, כגון: ידידות, אומץ, בטיחות, פחדים, קבלה וכו', תוך שימוש בהרפתקאות ובקסמים.
מגפת הקורונה במקסיקו
מגפת הקורונה, בה חלו המונים במחלת נגיף הקורונה במקסיקו, התפשטה אל המדינה בסוף פברואר 2020 והביאה למעל 330,000 מקרי מוות.
ינואר
ב-12 בינואר 2020 אישר ארגון הבריאות העולמי (WHO) כי נגיף הקורונה החדש הוא הגורם למחלת נשימה בקרב אנשים בעיר ווהאן, מחוז חוביי, סין, אשר דווח בפני ארגון הבריאות העולמי ב-31 בדצמבר 2019. כבר ב-9 בינואר פרסמה ממשלת מקסיקו אזהרת מסע לסין עקב התפרצות נגיף הקורונה בווהאן והתפשטותה ברחבי המדינה.
ב-22 בינואר פרסמה מזכירות הבריאות של מקסיקו הודעה בה נאמר כי ההתפרצות נגיף הקורונה אינה מהווה סכנה ממשית למקסיקו.
ב-30 בינואר, לפני הכרזת ארגון הבריאות העולמי על התפרצות נגיף הקורונה כפנדמיה, ממשלת מקסיקו תכננה תוכנית הכנה ותגובה שנערכה על ידי הוועדה הלאומית לבטיחות בבריאות, קבוצת עבודה בהובלת מזכירות הבריאות שהורכבה על ידי גורמי בריאות שונים. שמטרתה לפעול עם בואה הקרוב של המגפה. קבוצה זו ביצעה סדרה של אמצעי התראה, שיקום ועדכון של תקנות אפידמיולוגיות על בסיס תקנות הבריאות הבינלאומיות, שהייתה המדינה הראשונה באמריקה הלטינית שהשתמשה במודלים מתמטיים של מחלות זיהומיות.
פברואר
בין 15 בפברואר עד 18 בפברואר ספינת התענוגות "גרנד פרינסס" עגנה בפוארטו ואיארטה (15 בפברואר), מנסניו (16 בפברואר), מסטלאן (17 בפברואר) וקאבו סן לוקאס (18 בפברואר), ובילתה 9 עד 12 שעות בכל נמל. המוות הראשון של נגיף הקורונה בקליפורניה היה אדם שהיה באונייה זו בשייט קודם לכן. ספינה זו הושמה בהסגר מאוחר יותר בסן פרנסיסקו ועגנה באוקלנד ב-11 במרץ עם 21 איש על סיפונה שאובחנו חיובי לנגיף הקורונה.
ספינת התענוגות "מרביליה MSC" שלא הורשתה לעגון באיי קיימן או בג'מייקה, עגנה באי קוסומל במדינת המחוז קינטנה רו, ב־27 בפברואר. שלושה נוסעים אובחנו כחולים בנגיף שפעת A, אך לא נמצאו מקרים של נגיף קורונה.
ב-28 בפברואר הודיעה מקסיקו על שלושה מקרים ראשונים של הדבקה בנגיף הקורונה בשטחה. גבר בן 35 וגבר בן 59 ממקסיקו סיטי וגבר בן 41 ממדינת סינלואה בצפון מקסיקו נבדקו ואובחנו חיוביים לנגיף הקורונה והוחזקו בבידוד בבית חולים ובבית מלון בהתאמה. הם נסעו לברגמו ושהו באיטליה במשך שבוע באמצע פברואר.
מרץ
ב-5 במרץ נערכה ועידת המושלים הלאומית של מקסיקו ונגיף הקורונה היה נושא השיחה העיקרי בוועידה. בנוסף למושלים ממדינות שונות (או נציגי בריאות ממלכתיים), מנהלי המכון המקסיקני לביטוח לאומי, המכון לביטוח ולשירותים חברתיים לעובדי המדינה ומכון הבריאות לרווחה השתתפו.
ב-6 במרץ במהלך הישיבה הראשונה של מועצת הבריאות הלאומית הוביל הוגו לופז-גטל רמירז, אחד האסטרטגים והדוברים העיקריים של ממשלת מקסיקו בנושא מגיפות, את מסיבת העיתונאים היומית הראשונה בנושא נגיף הקורונה.
ב-10 במרץ נכנסו לבידוד 40 חברים בלהקת מחול בפואבלה, שחזרו מסיבוב הופעות באיטליה. הבורסה במקסיקו צנחה לשיא שלילי ב-10 במרץ בגלל חששות מפני נגיף הקורונה ובשל ירידת מחירי הנפט. בנק מקסיקו (בנקסיקו) התחיל להעלות את שווי הפסו שנפל ב-14% ל-22.929 לדולר אמריקני.
ב-13 במרץ הסנאטור המקסיקני סמואל גרסיה ספולוודה האשים את הממשלה הפדרלית בהסתרת המספר האמיתי של המקרים שאושרו, זאת לאחר שיום קודם לכן אושרו 15 מקרים סך הכל במקסיקו. לאחר מכן, ממשלת מדינת נואבו לאון הכריזה על שלב ב' במסגרת המאבק בנגיף הקורונה.
ב-13 במרץ, אושר כי יו"ר הבורסה במקסיקו, חיימה רואיס סקריסטן, נמצא חיובי לנגיף הקורונה כמקרה אסימפטומטי. כמה אוניברסיטאות, בהן האוניברסיטה הלאומית האוטונומית של מקסיקו ומכון מונטריי לטכנולוגיה ולהשכלה גבוהה  עברו לשיעורים וירטואליים. הרשויות הודיעו כי הן שוקלות לבטל את ביטול הפסטיבל הקולנוע הבינלאומי של גוודלחרה . במרידה נדחה הפסטיבל טיאנגיס טוריסטיקו  לספטמבר. כן בוטלו מספר אירועי ספורט גדולים.
פסטיבל ויווה לטינו ב-14 וב-15 במרץ (רוק ומוזיקה לטינית) במקסיקו סיטי נפתח על פי לוח הזמנים, למרות חששות מהדבקות. הטמפרטורות של 70,000 האנשים שהגיעו נלקחו בפתח וג'ל אנטי בקטריאלי הופץ באופן נרחב. המארגנים אמרו כי מחזה הפסיון של איסטפלפה יימשך כמתוכנן בשבוע הקדוש. טיטו דומינגס, סגן נשיא הוועדה המארגנת, ציין כי נס הציל את איסטפלפה במהלך התפרצות הכולרה בשנת 1833.
ב-15 במרץ הצהירה ראש עיריית מקסיקו סיטי קלאודיה שיינבאום כי העיר מצפה להוציא סכום נוסף של 100 מיליון דולר (4.4 מיליון דולר) כדי למנוע התפשטות נגיף הקורונה. קבוצת מוזיקת הנורטניו, שלושת הנמרים העצובים הוציאה שיר ב-15 במרץ תחת הכותרת "El corrido del coronavirus", "הקורידו של נגיף הקורונה".
ב-16 במרץ עתר עורך הדין מרקו אנטוניו דל טורו לבתי המשפט הפדרליים להפסיק את כל הפעילויות מלבד הפעולות החיוניות לתקופה של 30 עד 40 יום בגלל התפרצות נגיף הקורונה. האוניברסיטה האוטונומית של מדינת מורלוס (UAEM) השעתה שיעורים עבור 22,000 סטודנטים שלה. אירוע דיפלומטי התרחש בין ממשלות מקסיקו לאל סלוודור, ביחס ל-12 אזרחים סלוודוריים שלבשו מסכות פנים במטוס היוצא ממקסיקו סיטי לסן סלוודור. נאיב בוקלה, נשיא אל סלוודור, הוקיע כ"לא אחראי" כי הורשו לעלות למטוס יחד עם נוסעים אחרים והציע לשלוח מטוס להסיעם ללא קשר עם אנשים אחרים. התביעה נתמכה על ידי חברת התעופה אוויאנקה. ואילו ממשלת מקסיקו אמרה כי לא היו סיבות להניח שהם חיוביים לנגיף הקורונה. בסופו של דבר, הטיסה בוטלה. מרסלו אברארד, מזכיר החוץ, הודיע כי יצאו תוצאות שליליות לבדיקות נגיף הקורונה של אותם נוסעים סלוודוריים.
התגובה המוגבלת של מקסיקו, כולל התרת קונצרט גדול ואליפות נשים בכדורגל, כמו גם מחסור במבחנים, ספגה ביקורת. המבקרים מציינים כי נשיא מקסיקו, אנדרס מנואל לופס אוברדור אינו נוהג להתרחק חברתית אך ממשיך לברך קהל רב, והגבולות לא נסגרו. דאגה מיוחדת היא בריאותם של אלפי מהגרים במחנות זמניים לאורך הגבול עם ארצות הברית. הנציב הלאומי לשעבר לשפעת במקסיקו במהלך מגפת השפעת בשנת 2009, אלחנדרו מקיאס, אמר כי הבעיה מורכבת מהעובדה שמקסיקו חסרה מיטות טיפול נמרץ מספיקות, עובדי טיפול רפואי ומאווררים.
ב-18 במרץ הודיעה ממשלת מקסיקו כי תקצה 3.5 מיליארד פסו מקסיקני (כ-146 מיליון דולר) לרכישת ציוד רפואי ומעבדה, חומרי שטיפה וחיטוי ומאווררים. פורד, הונדה ואאודי סגרו את מפעלי הייצור שלהם במקסיקו. מאות עובדי מלונות בקנקון פוטרו.
ב-19 במרץ הודיעה מקסיקו על מקרה מוות ראשון בשטחה כתוצאה מהדבקה בנגיף הקורונה. הקורבן, הוא גבר בן 41 אשר לא טס לחו"ל ואושפז במכון הלאומי לזיהומי נשימה.
ב-20 במרץ מזכיר המדינה האמריקאי, מייק פומפאו, הודיע כי יהיו מגבלות בנסיעות מעבר לגבול מקסיקו-ארצות הברית. הגבלות אלה לא יחולו על מטען. המכון הלאומי לאנתרופולוגיה ולהיסטוריה (INAH) הודיע כי האתרים הארכאולוגיים סוצ'יקלקו, טאוטיווקאן ואל טפוסטקו  ייסגרו ב־21-22 במרץ. צ'יצ'ן איצה ייסגר ללא הגבלת זמן החל מה 21 במרץ. גואצ'ימונטונס ייסגר ב-21, 22 ו-23 במרץ. פלנקה, טולה דה איינדה וטינגמבטו  ייסגרו ב-21 במרץ. חברת אלסאה, המפעילה מסעדות כמו סטארבקס, VIPS, ודומינו'ס פיצה, הציעה לעובדיה חופשה ללא תשלום. חואניטה רומרו, ראש מועצה האזורית של נקוסרי דה גרסיה שבסונורה, הכריזה על עוצר שיהיה בתוקף עד 20 באפריל. רק לנשיא מקסיקו יש את הסמכות החוקית להכריז על צעד כזה.
ב-23 במרץ נכנסה מקסיקו לשלב השני של מגפת נגיף הקורונה, על פי ארגון הבריאות העולמי, 367 מקרים שאושרו. שלב 2 כולל מקרים בהם לא היו אנשים חולים במגע ישיר עם מישהו שהיה לאחרונה במדינה אחרת. באותו יום הכריז נשיא מקסיקו, אנדרס מנואל לופס אוברדור במסיבת העיתונאים היומית על מימוש הקמפיין הלאומי של התרחקות בריאה (Jornada Nacional de Sana Distancia ) ותוכנית לאומית של צעדים לא-תרופתיים המבוססת על התרחקות חברתית בין השינויים ההתנהגותיים שהציעה ארגון הבריאות העולמית כשטיפת ידיים, כיסוי הפה בעת שיעול, שמירה על מרחק מאנשים אחרים ומעקב ובידוד עצמי של אנשים שחושדים שהם נגועים. באותו יום במסיבת העיתונאים היומית הוכרז גם קמפיין תקשורתי שהובל על ידי "סוסנה דיסטנסיה" (משחק מילים למרחק בריא), גיבורת-על בדיונית שמטרתה לקדם התרחקות חברתית בעם.
בתוך כך, סקר שנערך על ידי הסוקר האמריקאי וורן מיטופסקי הראה כי 63% מהמקסיקנים חוששים להידבק בנגיף הקורונה וכ-25.5% חוששים למות ממנה. 28% השיבו כי הם לא היו מוכנים להישאר בבתיהם. 38.6% האמינו כי הנשיא אנדרס מנואל לופס אוברדור התמודד היטב עם המצב, ו-37% לא הסכימו. הגישה לסופרמרקטים בקואווילה הייתה מוגבלת לאדם אחד למשפחה, והטמפרטורה של אותו אדם נלקחה לפני הכניסה. אותו כלל חל על חנויות בתי מרקחת וחנויות נוחות במדינה.
ב-24 במרץ הודיע הנשיא לופס אוברדור כי מקסיקו נכנסה לשלב 2 של מגפת הנגיף, שיהיה בתוקף עד 30 באפריל. אסורים על אסיפות של יותר ממאה איש, וגם הצבא וגם חיל הים ישתתפו.
ב-25 במרץ הזהיר ד"ר אבלרדו אווילה, חוקר בהמכון הלאומי למדעי הבריאות ולתזונה על שם סלבדור סוביראן, כי מקסיקו חשופה במיוחד למגפת נגיף הקורונה בגלל מחלות כרוניות הבסיסיות כמו השמנת יתר, סוכרת ויתר לחץ דם. בנוסף, ב-25 במרץ הורה הנשיא לופס אוברדור לחיל האוויר המקסיקני לחלץ מקסיקנים שנלכדו בארגנטינה. בבאחה קליפורניה, הארגון הממשלתי PROFECO  סגר שני עסקים בטיחואנה בשל הפקעת מחירים. במקסיקו סיטי הודיעה ראש העיר קלאודיה שיינבאום על תמיכה כספית למשפחות ותעשיות מיקרו שנפגעו מהמגפה. היא הודיעה כי בדיקות שנתיות לרכבים יושעו עד 19 באפריל. אולמות קולנוע, ברים, מועדוני לילה, חדרי כושר ומרכזי בידור אחרים יישארו סגורים.
ב-27 במרץ רכשה הממשלה הפדרלית 5,000 מכונות הנשמה מסין בזמן שהממשלה מתכוננת לשלב השלישי של המגפה. PROFECO (משרד התובע הפדרלי לצרכן) אמר כי שיקנוס סוחרים שיעלו באופן לא הוגן את המחירים על מוצרי הבית. מושלי נואבו לאון, טמאוליפס וקואווילה ביקשו מהממשל הפדרלי לסגור את הגבול עם ארצות הברית.
ב-28 במרץ הודיע המושל עומר פאיאד מאידלגו בציוץ שהוא נמצא חיובי לנגיף ואמר שהוא נמצא בהסגר עצמי. הארכידיוקסיה הרומית-קתולית של מקסיקו אמרה כי תפילות יש לקיים בבתים ללא יותר מעשרים איש, והודיעו שהם עשויים לבטל את כל חגיגות השבוע הקדוש אם הדברים לא ישתפרו. סן לואיס פוטוסי השעתה קיום הלוויות והודיעה כי יש להביא את המתים ישירות מבית החולים לקרמטוריום.
מושל טבסקו, אדאן אאוגוסטו לופס ארנאנדס נמצא חיובי לנגיף הקורונה ב-29 במרץ. שתי תעלות עם ריסוס חיטוי הותקנו במערכת הרכבת התחתית של חנרל אסקובדו בנואבו לאון. ממשלת מדינת יוקטן איימה בקנסות של 86,000 פסו ועד שלוש שנות מאסר בפועל עבור אנשים שאובחנו חיוביים לנגיף קורונה ואינם נמצאים בבידוד עצמי.
במקביל, לופז אוברדור, שלל בינתיים הטלת מגבלות על התחבורה, סגירת עסקים או הכנסת הציבור לבידוד. בשבוע הקודם טען שההשגחה העליונה תשמור על מקסיקו, והציג שני קמעות שכינה "שומרי הראש שלי". "אל תיכנסו לפאניקה ובבקשה אל תפסיקו לצאת מהבית", קרא בסרטון לציבור. "אם אתם יכולים, המשיכו לקחת את משפחותיכם למסעדות — כך תחזקו את המשפחה ואת הכלכלה המקומית". ברשויות חשבו אחרת, ובסוף השבוע הקודם החליטה הממשלה לסגור את בתי הספר ולאסור על התכנסויות של יותר ממאה איש. הממשלה אף קראה לציבור להישאר בבתים. במקסיקו סיטי הורו הרשויות לשתק את רוב החיים הציבוריים.
ב-30 במרץ הכריז מזכיר החוץ המקסיקני, מרסלו אברארד , על מצב חירום בריאותי לאומי. כל המגזרים במדינה נקראו להפסקת מרבית פעילותם.
אפריל
ב-2 באפריל דווח כי אורחי המלונות במקסיקו סיטי פונו מחדריהם, מכיוון שבתי המלון נאלצו לסגור את שעריהם לכניסת אורחים.
הנשיא לופס אוברדור ומושל מורלוס הודיעו כי בית החולים "קרלוס קלרו" של ISSSTE בקוארנבקה, ישמש לטיפול בחולי נגיף קורונה.
ב-7 באפרמאייל הודיעה הקונסוליה המקסיקנית בשאנגחאי שבסין כי מטוס בואינג 8–787 של חברת אארומקסיקו מלא באספקת רפואת חירום בדרך למקסיקו.
ב-8 באפריל, דווח כי 20 בתי ספר לרפואה וסיעוד משכו את תלמידיהם משירות סוציאלי בבתי חולים בגלל היעדר הגנה נאותה.
ב-10 באפריל הודיעה ממשלת באחה קליפורניה על סגירת מפעל השייך לקבוצת הענק Smiths Group הרב-לאומית לאחר שהמשרד סירב למכור מכונות הנשמה לממשלת מקסיקו. הרשת הארצית של מקלטים לנשים דיווחה על עלייה של 60% בקריאות לעזרה מאז שהחל מגפת נגיף הקורונה.
ב-12 באפריל הקימה הממשלה את "מרכז החירום הלאומי" (CNC) כדי להילחם בנגיף הקורונה אשר יונהג על ידי הצבא ויהיו בו מדענים וטכנאי בריאות שייעצו בנוגע לצעדים למלחמה במגפה.
ב-14 באפריל אמר מושל נאיאריט אנטוניו אצ'בריה גרסיה שהוא רוצה לסגור את גבולות המדינה למבקרים מחליסקו וסינלואה, וציין כי אנשים צעירים, ככל הנראה בריאים, מאזורים אחרים ביקרו בקרובי משפחתם הקשישים במדינה. מושל אואחאקה, אלחנדרו מוראט אינוחוסה דיווח כי גנבה של יותר מעשרים ערכות של ציוד רפואי ששימשו לטיפול בנגיף הקורונה נגנבו מבית החולים הכללי אאורליו ולדיבייסו. שבוע קודם לכן נגנבו שבע מכונות הנשמה מבית החולים IMSS.
דוח שנערך ב-15 באפריל על ידי מעבדת Quinto Elemento הראה כי 30% מהמקסיקנים אינם יכולים לקבל מידע מקומי אודות נגיף הקורונה. מקסיקו סיטי אינה מפרסמת נתונים סטטיסטיים בחלוקה ל-16 הרבעים שלה, ומדינת מקסיקו, קרטרו, טלקסקלה ויוקטן לא חושפות מידע ברמת המועצות האזוריות. הממשלות של המדינות השונות של מקסיקו אמרו כי חשיפת המידע תפגע בפרטיותם של החולים. המשמר הלאומי של מקסיקו החל לספק תמיכה ביטחונית לבתי חולים המנוהלים על ידי ה-IMSS ב-19 מדינות ב-15 באפריל.
ב-16 באפריל הודיע ממשלת מקסיקו כי היא תגביל את התחבורה בין אזורים במדינה הנגועים בנגיף הקורונה (ברובם ערים גדולות) לאזורים שאינם נגועים, מבלי לציין אילו אזורים נכללים או כיצד ייאכף אותה. הנשיא לופס אוברדור אמר עוד כי בהתבסס על תחזיות הנוכחיות, 979 המועצות האזוריות שלא דיווחו על מקרים של נגיף קורונה יוכלו לפתוח מחדש את בתי הספר ומקומות עבודה ב-17 במאי. עבור 463 המועצות האזוריות שדיווחו על מקרים של נגיף הקורונה בתחומן יוכלו לפתוח ב-1 ביוני. הקשישים וקבוצות פגיעות אחרות עדיין יתבקשו להישאר בבית, והריחוק הפיזי צריך להישאר במקום עד 30 במאי. צפוי כי המגפה תסתיים במטרופולין ב-25 ביוני.
ב-18 באפריל דווח כי ההצעה של הנשיא לופס אוברדור להחלטה של העצרת הכללית של האו"ם למניעת התערבות או הפקעת מחירים של אספקה רפואית על ידי מדינות עשירות השיגה 161 מדינות תומכות. ההצעה התקבלה לראשונה במהלך ועידת וידאו של ה-G-20.
בתקשורת המקסיקנית דווח כי קרטלי הסמים המקסיקניים, במאמץ להגביר את הפופולריות שלהם ובתגובה למאמצים לקויים של נשיאות מקסיקו, הפיצו אספקה לאזרחים עניים ברחוב. נשיא מקסיקו קרא מאז לקרטלים להפסיק לחלק אספקה ו"לסיים את האלימות" במקום.
מאי ואילך
בתחילת מאי, בניגוד למרבית העולם, צעדי הסגר במקסיקו היו בגדר המלצה. התושבים נקראו ללכת לבתי החולים או להישאר בבתיהם, בהתאם לתסמינים. לא היו מגבלות תנועה על מקסיקו סיטי. בבתי החולים בבירה, שהיו נתונים תחת עומס רב, סיפרו על חולים השרועים על הרצפה. המבוגרים נשענו על כיסאות מתכת משום שאין מספיק מיטות. חלק מהחולים נאלצו לחפש מקום בבתי חולים אחרים, שהיו פחות ערוכים להתמודדות עם המחלה. כמה רופאים סיפרו שרבים מהם מתים בזמן הזה. עד חודש נובמבר, נוספו למספר המאומתים לקורונה אלפי חולים חדשים ביום (בין 4,000 ל-7,000 ביום). עם זאת, ההערכה היא שלנוכח מספר הבדיקות הנמוך במדינה מקרים רבים אינם נספרים. ראיה נוספת לכך היא כמות המתים ביום, שמגיעה לכדי מאות. באמצע דצמבר נספרו כ-150 אלף מתים במגפה.
השפעה כלכלית
הבורסה במקסיקו צנחה לשיא שלילי ב-10 במרץ בגלל חששות מפני נגיף הקורונה ובשל ירידת מחירי הנפט. בנק מקסיקו (בנקסיקו) התחיל להעלות את שווי הפסו שנפל ב-14% ל-22.929 לדולר אמריקני. השווקים העולמיים ראו ירידות דומות לאלה של שנת 1987. שירות המשקיעים של מודי'ס ניבא כי המשק יתכווץ ב-5.2% בשליש הראשון של השנה ו-3.7% בסוף השנה. בנקסיקו הודיע ב-1 באפריל כי משקיעים זרים הוציאו ממקסיקו 150 מיליארד דולר (6.3 מיליארד דולר) מאז 27 בפברואר, כאשר אובחן המקרה הראשון ב-COVID-19 במקסיקו. המצב הבעייתי מוגבר על ידי מחיר הנפט הנמוך, רק 10.37 דולר לחבית, ירידה של 20.29% מתחילת מלחמת מחירי הנפט בין סעודיה לרוסיה. קרלוס סרנו מ-BBVA מקסיקו צופה כיווץ כלכלי של 4.5% בשנת 2020, בעוד אנליסטים בקפיטל אקונומיס  בלונדון טוענים כי הממשלה צריכה לעשות יותר כדי לתמוך בכלכלה. הם צופים התכווצות של 6% השנה. HR Ratings, סוכנות דירוג האשראי הראשונה של אמריקה הלטינית, אמרה כי ביצועי המשק ב-2020 יהיו תלויים בתגובת הממשלה למשבר נגיף הקורונה.
האינפלציה הואטה ל-2.08% במחצית הראשונה של אפריל, הנתון הנמוך ביותר מזה ארבע שנים.
תעשיות
המועצה הלאומית לעסקים תיירותיים (CNET) שיגרה במרץ שני מכתבים לאלפונסו רומו, ראש הסגל של הנשיא, שהדגישו את חשיבות התיירות לכלכלה וביקשו תמיכה ממשלתית במגזר. התיירות מספקת 4 מיליון משרות במקסיקו, ו-93% מהחברות מעסיקות עשרה עובדים או פחות. מגפת הקורונה אילצה את סגירתם של 4,000 מלונות (52,400 חדרים) ו-2,000 מסעדות, בעוד שתעשיית התעופה הפסידה 30 מיליארד פסו (1.3 מיליארד דולר). התיירות מהווה 10% מהתוצר המקומי הגולמי (התוצר) בעולם.
איגוד סוחרי הרכב, ADMA, צפה ירידה במכירות במקסיקו בין 16% ל-25% ב-2020. J.D. Power העריכו ירידה של 20%, 264,000 כלי רכב, במקסיקו וירידה של 15% ברחבי העולם. קונפדרצית המעסיקים של הרפובליקה המקסיקנית (COPARMEX) מתחה ביקורת על הממשלה ב-29 במרץ על כך שלא השעתה את תשלום המיסים, ואמרה שלא אכפת לממשלה מאבטלה. פרננדו טרביניו נונייס, נשיא הארגון, הסביר כי עסקים אינם יכולים להרשות לעצמם לשלם משכורות במשך יותר משלושה חודשים ללא קבלת הכנסה. יבואני הבנזין והסולר לא הבחינו בירידה בביקוש מאז הופעת מגפת הקורונה, והם חוששים כי אמצעי זהירות בריאותיים עלולים לגרום לעיכובים בהעברת דלק בנמלי הכניסה למדינה. חברת וטקו קומפניז מסרו כי המטען בתעלת הספנות של יוסטון  שנועד לסן לואיס פוטוסי עלה ב-25% בחודש מרץ בהשוואה לינואר. מקסיקו מייבאת 65% מהבנזין שלה.
ב-24 במרץ הבטיחו גרופו מודלו, יצרני בירה קורונה, לתרום 300,000 בקבוקי ג'ל אנטיבקטריאלי למכון לביטוח לאומי מקסיקני (IMSS). קונסינטרה (הלשכה הלאומית לתעשיית העיבוד) הודיעה ב-2 באפריל כי הם משעים את כל ייצור הבירה במדינה, מכיוון שמבשלות בירה אינן ענף חיוני והייתה מספיק אספקה במדינה במשך חודש. מפיקי טקילה מתכננים להישאר פתוחים.
נכון ל-22 באפריל, גרופו סלינאס עם 70,000 עובדיה ממשיכה לפעול כאילו המגפה לא הייתה קיימת. גם לאחר ששאר המדינה נכנסה לשלב 3 בסוף אפריל, חנויותיה נותרות פתוחות, התרחקות חברתית לא נאכפה ועובדים לא השתמשו במסכות פנים. ארצות הברית לחצה על מקסיקו בסוף אפריל לפתוח מחדש מפעלים שהם המפתח לרשת האספקה האמריקאית, כולל אלה עם חוזים צבאיים, בעוד שעובדים ביצעו שביתות והביעו חשש מנגיף הקורונה. תאגיד ליר הכיר בכך שהתרחשו מקרי מוות הקשורים לנגיף בקרב 24,000 עובדיו בסיודאד חוארס, אך לא מסרו כמה.
פאניקת הקניות
פאניקת הקניות באמצע חודש מרץ גורמת למחסור במקסיקו של הידרוקסיכלורוקווין ואריתרומיצין, שלדברי נשיא ארצות הברית, דונלד טראמפ, ללא גיבוי מהקהילות המדעיות או הרפואיות, מועיל במניעת נגיף הקורונה. הנציבות הפדרלית להגנה מסיכונים בריאותיים (Cofepris) קבעה פיקוח על מכירת שני המוצרים. הידרוקסיכלורוקווין משמשת לטיפול במלריה, זאבת ודלקת מפרקים שיגרונית. טבליות פלאקוויל מיוצרות במקסיקו על ידי חברת סאנופי הצרפתית. חומר הגלם מגיע מהונגריה. בקרוב ניתן יהיה לצפות למחסור ברפואה למחלות אלה.
באמצע מרץ חוו קמעונאים בעיר הגבול טיחואנה מחסור במים ונייר טואלט כאשר אמריקאים מדרום קליפורניה החלו לחצות את הגבול כחלק מפאניקה לקנות פריטים אלה. מגבלות רכישה הוצבו על מספר קטגוריות פריטים בעקבות הגל הראשון של קניית פאניקה על ידי זרים.
פשיעה
לאור התפשטות נגיף הקורונה, הרשויות הפדרליות דאגו מתופעות של שוד בסופרמרקטים. כנופיה של 70 איש שדדה חנות מכולת בטקאמק שבמדינת מקסיקו, ב-23 במרץ, וכנופיה של 30 איש בזזה בסופרמרקט באואחאקה ב-24 במרץ. הקריאות לביזה בסופרמרקט, התראה על מחסור במזון, הסתובבו במדיה החברתית. ארבע קבוצות מדיה חברתית כאלו בטיחואנה נפרדו בבאחה קליפורניה ב-29 במרץ. מספר מקרי הרצח לא פחת בגלל מגפת הנגיף הקורונה, וקרטלי סמים המשיכו להילחם זה בזה בגררו ובמיצ'ואקן.
מגבלות הנסיעות הקשו על פעילותם של קרטלי סמים מקסיקניים, מכיוון שלא ניתן לייבא כימיקלים מסין, שהם חומרי הגלם לסינתזת סמים לא חוקיים. כתוצאה מכך, מחיר מתאמפטמין בלתי חוקי עלה מ־2,500 פזו (95 אירו / 102 דולר) ל-15,000 פסו לכל פאונד. קרטלים נאבקים גם בהברחת סמים מעבר לגבול לארצות הברית, בה מתגוררים לקוחות רבים, מכיוון שמעברי הגבול הושבתו. הקטנת הנסיעות האוויריות הבינלאומיות הקלה על הרשויות במעקב אחר מטוסים המשמשים להובלת סמים לא חוקיים.
תגובת ממשלת מקסיקו למגפת הקורונה
ב-30 בינואר דווח כי ממשלת מקסיקו תכננה תוכנית הכנה ותגובה שנערכה על ידי הוועדה הלאומית לבטיחות בבריאות, קבוצת עבודה בהנהגת מזכירות הבריאות שהורכבה על ידי גורמי בריאות שונים שמטרתה לפעול עם בואה הקרוב של המגפה. קבוצה זו ביצעה סדרה של אמצעי התראה, שיקום ועדכון של תקנות אפידמיולוגיות על בסיס תקנות הבריאות הבינלאומיות.
ב-5 במרץ ועידת המושלים הארצית (Conago) התכנסה לדון בהתפרצות נגיף הקורונה. מנהלי INSABI, IMSS ו-ISSSTE השתתפו אף הם.
ב-6 במרץ הוגו לופס-גטל רמירס הוביל את מסיבת העיתונאים היומית הראשונה בנושא התפרצות נגיף הקורונה.
ב-10 במרץ עם ירידת שוק המניות ומחיר הנפט, החל בנקסיקו להעלות את שווי הפסו, שירד ב-14%.
ב-14 במרץ ה-SEP הודיע כי כל אירועי הספורט והאזרחות בבתי הספר יבוטלו וכי חופשת הפסחא, שתוכננה במקור בין התאריכים 6 עד 17 באפריל, תוארך מ-20 במרץ עד 20 באפריל. ב-31 במרץ הוארכו סגירות בית הספר עד 30 באפריל. ה-SCHP הודיעה כי היא נוקטת באמצעים למניעת ירידה של 0.5% בתוצר. בנוסף על כך, השעתה האוניברסיטה האוטונמית של נואבו לאון את השיעורים ליותר מ-206,000 סטודנטים החל מ-17 במרץ.
ב-15 במרץ הצהירה ראש עיריית מקסיקו סיטי, קלאודיה שיינבאום, הצהירה כי מקסיקו סיטי צפויה להוציא 100 מיליון דולר נוספים על מנת למנוע התפשטות נגיף הקורונה.
ב-22 במרץ הודיעה עיריית מקסיקו סיטי כי כל הברים, מועדוני הלילה, אולמות הקולנוע ומוזיאונים ייסגרו בתחומה. המושל אלפרו רמירז הכריז שחליסקו ושבע מדינות נוספות יפסיקו טיסות מאזורים בעלי אחוזים גבוהים של נדבקים מקורונה וכי הן ירכשו 25,000 ערכות בדיקה לאבחון הנגיף. מושל נואבו לאון, ג'יימי רודריגס קלדרון אמר שהוא לא יפסול שימוש בכוח כדי לגרום לאנשים להישאר בבתיהם.
ב-23 במרץ הודיע ארגון הבריאות העולמי כי מקסיקו נכנסה לשלב בו מתנהלת העברה של הנגיף מאדם לאדם. הקמפיין הלאומי להתרחקות בריאה, תוכנית לאומית של אמצעים לא-תרופתיים המבוססים על התרחקות חברתית, החלה. קמפיין תקשורתי שהובילה "סוסנה דיסטנסיה" (מדובר למעשה במעין משחק מילולי שמשמעותו "[שמירה על] מרחק בריא"), שהיא גיבורת על נשית בדיונית שמטרתה לקדם התרחקות חברתית, הושק. בנוסף על כך הוחלט כי הגישה לסופרמרקטים, בתי מרקחת וחנויות נוחות בקואווילה תהיה מוגבלת לאדם אחד למשפחה, והטמפרטורה של אותו אדם תקלח לפני הכניסה לחנות.
ב-24 במרץ הודיע הנשיא לופס אוברדור שמקסיקו נכנסה לשלב השני של התמודדות המדינית במגפת הקורונה, שיהיה בתוקף עד 30 באפריל. נאסרו התקהלויות של יותר ממאה איש, וכי הצבא המקסיקני וגם חיל הים המקסיקני  יתחייבו לקיים את התקנה.
ב-25 במרץ הנשיא לופס אוברדור הורה לחיל האוויר המקסיקני לחלץ מקסיקנים שנלכדו בארגנטינה. משרד התובע הפדרלי לצרכן (פרופקו) סגר שני עסקים בטיחואנה שבבאחה קליפורניה בגין העלאות מחירים. ראש עיריית מקסיקו סיטי קלאודיה שיינבאום הודיעה על הענקת סיוע כלכלי למשפחות ותעשיות קטנות שנפגעו מהמגפה, והיא הודיע כי בדיקות ערפיח רכב יושעו עד 19 באפריל. היא סגרה אולמות קולנוע, ברים, מועדוני לילה, חדרי כושר ומרכזי בידור אחרים. הממשלה הודיעה כי תמשיך לקבל ספינות שייט "מסיבות הומניטריות", אך הנוסעים "יעברו חיטוי" באופן אינדיבידואלי לפני שיועברו ישירות לשדות תעופה במדינותיהן. הפרוטוקול יחול על MS אירופה הנמצאת כעת במעגן בפוארטו ואיארטה.
ב-26 במרץ הנשיא לופז אוברדור פנה ל-G-20 בנושא אספקה רפואית, סחר ותעריפים. הממשלה הפדרלית הודיעה כי תשהה את פעילות המגזרים בין 26 במרץ ל-19 באפריל. שר הבריאות העריך כי השלב השלישי של המגפה, כאשר מספר המקרים יגיע לשיאו, יהיה בערך ב-19 אפריל. הרשויות בצ'יוואווה הודיעו כי היא תתחיל להכניס להסגר מהגרים שיוחזרו למעבר הגבול סיודאד חוארס. הנציבות הפדרלית להגנה מפני סיכונים בריאותיים, Cofepris הציב בקרות על מכירת הידרוקסיקלורוקינה ואזיתרומיצין, המשמשות לטיפול במלריה, זאבת ודלקת מפרקים שגרונית, אך לא הוכחו כיעילות נגד נגיף הקורונה. עם זאת, פאניקת הקניות של תרופות אלה עשויה להביא בקרוב למחסור.
ב-27 במרץ הנשיא לופס אוברדור תרגל התרחקות חברתית במהלך ביקורו בנאיאריט. הנשיא ספג ביקורת רבה על כך שלחץ יד, התנשק והתחבק כשנפגש עם אנשים. הממשלה הפדרלית קנתה 5,000 מכונות הנשמה מסין. פרפקו (משרד התובע הפדרלי לצרכן) הודיע כי יקנוס סוחרים שיעלו בצורה לא הוגנת את המחירים על מוצרי הבית. המזכיר המקסיקני לחקלאות ופיתוח הכפר (SADER) ויקטור וייאלובוס ארמבולה נפגש עם יצרני המזון כדי לדון בערבות אספקת המזון למרות המגפה.
ב-28 במרץ סגן שר הבריאות המקסיקני, הוגו לופס-גטל רמירס, אמר כי עם 16 מקרי מוות ו-848 מקרי הדבקה, זו ההזדמנות האחרונה למנוע התפשטות מואצת של נגיף הקורונה. הוא קרא לאוכלוסייה לפעול באחריות למניעת התפשטותה. מילניו דיווח כי לופס-גטל אמר שיש בסיס חוקי לשימוש בכוח לאכיפת צווי השהייה בבתים במהלך מגפת הקורונה. אנשי בריאות, בליווי נציג שר הצבא ומזכיר החוץ מרסלו אבררד, ערכו סרטון בו דחקו באוכלוסייה להישאר בבית. הנשיא לופס אוברדור לא הופיע בסרטון ההוא, אך הוא הציג סרט נפרד עם אותה הודעה.
ב-30 במרץ הכריזה ממשלת מקסיקו על מצב חירום בריאותי ממלכתי לאומי במקסיקו והוכנסו אמצעים מחמירים שמטרתם לרסן את התפשטות הנגיף.
ב-1 באפריל הודיעה מקסיקו כי כל החופים ברחבי הארץ ייסגרו. המכון הלאומי המקסיקני לסטטיסטיקה וגאוגרפיה ביקשה מכל מי שלא לקח חלק במפקד 2020 לפנות אליהם דרך דף האינטרנט שלהם או להתקשר אליהם לפני 15 באפריל. מושל נואבו לאון הורה על הפסקת ייצור והפצת בירת הקורונה במדינה, החל מ-3 באפריל.
ב-5 באפריל הנשיא לופס אוברדור הציג את תוכניתו להפעיל מחדש את הכלכלה מבלי להעלות את מחירי הדלק והמיסים. הוא אמר שהוא יגדיל את ייצור הנפט וכי יש לו תמיכה מהמגזר הפרטי. גורם בריאות באואחאקה פוטר לאחר שירק על רופאים, אחיות וחולים בבית החולים האזורי ISSSTE "פרסידנטה חוארז" מכיוון שהשירות היה איטי.
ב-7 באפריל מושל גואנחואטו, דייגו סינווה רודריגס ואייחו הודיע כי יתרום את שכרו (153,000 דולר אמריקני) במהלך מצב החירום שנוצר כתוצאה מהמגפה.
ב-8 באפריל מושל מורלוס קוואוטמוק בלנקו הודיע כי יתרום את משכורתו לתמיכה במשפחות שאין להן הכנסות במהלך המשבר.
ב-10 באפריל חוסה איגנסיו פרקאידו סנטוס ממועצת הבריאות הכללית הודיע שלפחות 146 בתי חולים פרטיים יעמדו לקבל מיטות לטיפול בחולי נגיף הקורונה ללא כוונת רווח.
ב-11 באפריל נציבות החשמל הפדרלית המקסיקנית (CFE) הודיעה שהיא לא תתכוון לוותר על תשלומים בגלל המגפה. הם חזרו על מחויבותם להשקיע 8 מיליארד פסו במהלך נשיאותו של לופז אוברדור והדגישו את הצורך בתשלום 90,000 עובדים שלהם.
ב-12 באפריל הממשלה הקימה את "מרכז החירום הלאומי" (ספרדית: Centro de Contigencias Nacional, CNC) כדי להילחם בנגיף הקורונה. אותו ינהיג הצבא וישתתפו בהנהלתו מדענים וטכנאי בריאות המייעצים לגבי צעדים למלחמה במגפה.
ב-13 באפריל חיל הים המקסיקני הודיע כי יפתח עשר יחידות בידוד עצמי מרצון 4,000 מאובחני נגיף הקורונה במקסיקו סיטי, גררו, חליסקו, מיצ'ואקאן, סינלואה, טמאוליפס ווראקרוס.
ב-16 באפריל הודיעה הממשלה המקסיקנית כי היא תגביל את התחבורה בין אזורים במדינה הנגועים בנגיף הקורונה (ברובם ערים גדולות) לאזורים שאינם נגועים, מבלי לציין אילו אזורים נכללים או כיצד ייאכף אותה. בנוסף על כך, הנשיא לופס אוברדור אמר עוד כי בהתבסס על תחזיות הנוכחיות, 979 המועצות האזוריות שלא דיווחו על מקרים של נגיף הקורונה יוכלו לפתוח מחדש את בתי הספר ומקומות העבודה ב-17 במאי. עבור 463 המועצות האזוריות שאובחנו אצלן מקרים יפתחו את בתי הספר ומקומות העבודה ב-1 בינואר. הקשישים וקבוצות פגיעות אחרות יתבקשו להישאר בבית, וההתרחקות הפיזית תהיה בתוקף עד 30 במאי. הצפי לסיום המגפה ברחבי המטרופולין הוא 25 ביוני.
ב-17 באפריל לופס אוברדור הודיע על הענקת חבילת סיוע כלכלי בסך 2.5 מיליארד דולר במטרה לסייע לעסקים הקטנים ברחבי המדינה בחודש מאי.
ב-18 במרץ הודיע משרד הבריאות המקסיקני כי אין לשרוף או לקבור בקברים רגילים גופות שלא נדרשו של אנשים אשר נפטרו מנגיף הקורונה אלא יש לצלם אותן, לקחת טביעות אצבעות ולקבור בקברים מסומנים. במקרים של חולי קורונה מאובחנים או חשודים בקורונה שנפטרו, לא ניתן יהיה להוציא את הגופות במשך 180 יום לפחות ממועד המוות.
ב-21 באפריל הממשלה הודיעה כי מקסיקו נכנסה לשלב השלישי של התוכנית שלה להתמודדות עם נגיף הקורונה. המזכירות המקסיקנית לשירות אזרחי (SFP) הודיעה כי המועד האחרון לעובדי ציבור להכריז על נכסיהם הוארך החל מ-1 במאי עד 31 ביולי.
בתחילת מאי, הוגו לופס-גאטל, האחראי על התגובה הממשלתית לנגיף. טען:"שיטחנו את העקומה".
אתרים ארכאולוגים
טאוטיווקאן, סוצ'יקלקו ואל טפוסטקו נסגרו בין ה-21 לב-22 במרץ. צ'יצ'ן איצה נסגר ללא הגבלת זמן החל מ-21 במרץ.
מוסדות חינוך
בתי ספר יסודיים ועל-תיכוניים- ה-SEP הודיע ב-14 במרץ כי כל אירועי הספורט והאזרחות בבתי הספר יבוטלו כי חופשת הפסחא תיערך בין 20 במרץ עד 20 באפריל.
מוסדות חינוך להשכלה גבוהה- האוניברסיטה האוטונומית הלאומית של מקסיקו ומכון מונטריי לטכנולוגיה והשכלה גבוהה עברו לשיעורים וירטואליים ב-13 במרץ. האוניברסיטה האוטונומית של מדינת מורלוס (UAEM) השעתה שיעורים ב-16 במרץ. האוניברסיטה האוטונומית של נואו ליאון (UANL) השעתה את הכיתות מ-17 במרץ עד 20 באפריל. האוניברסיטה האוטונומית של גררו (UAGRO) והמכון הטכני של גררו בצ'ילפנסינגו נסגרו ב-18 במרץ.
מקומות בילוי ובידור
הגרופו CIE ביטלו את כל האירועים עד 19 באפריל.
ירידים - הרשויות הודיעו ב-14 במרץ כי הן שוקלות לבטל את פסטיבל הקולנוע הבינלאומי של גוודלחרה. במרידה נדחה יריד טיאנגיס טוריסטיקו (Tianguis Turístico) לספטמבר.
תחום המוזיקה - המחזמר שיקגו הושעה עד 17 באפריל.
קונצרטים שבוטלו - The Magic Numbers, לוס טיגרס דל נורטה, רד אורנג' קאונטי, מרקורי רב, מריה לאון, סשה סלואן וריקי מרטין.
כנסים - מישל אובמה, אשתו של נשיא ארצות הברית לשעבר ברק אובמה, ביטלה את הכנס שלה במקסיקו.
שונות - ברים, מועדוני לילה, אולמות קולנוע ומוזיאונים נסגרו במקסיקו סיטי ב-22 במרץ.
ממשל
הנשיא לופס אוברדור השעה פעילויות לא חיוניות בין 26 במרץ ל-19 באפריל. תחומי הבריאות והאנרגיה, תעשיית הנפט ושירותים ציבוריים כמו אספקת מים, ניהול פסולת ובטיחות הציבור ימשיכו לתפקד.
תעשייה
חברת פורד מוטור, הונדה ואאודי סגרו את מפעלי הייצור שלהם במקסיקו ב-18 במרץ. מאות עובדי מלונות בקנקון פוטרו. סטארבקס, VIPS, דומינו'ס פיצה, ברגר קינג, איטליאני, צ'יליס קליפורניה פיצה קיטצ'ן, פי.אף. צ'אנג'ס צ'יינה ביסטרו  וצ'יזקייק פקטורי הציעו לעובדיהן חופשה ללא תשלום. PROFECO סגרו שני עסקים בטיחואנה שבבאחה קליפורניה, בגין שערי מחירים ב-25 במרץ. סינפוליס וסינמקס  הודיעו כי יסגרו זמנית את כל בתי הקולונוע שלהם החל מה - 25 במרץ.
כניסה למדינה ויציאה ממנה
אוויר - המושל אלפרו רמירס מחליסקו הודיע כי החל מ-26 במרץ, שמונה מדינות במרכז ובמערב מקסיקו לא ירשו טיסות מאזורים עם שיעור גבוה של נגיף קורונה. ההגבלות יחולו בשדה התעופה נמל התעופה הבינלאומי מיגל אידגלו אי קוסטייה בגוודלחרה ובנמל התעופה הבינלאומי ליסנסיאדו גוסטבו דיאס אורדס  בפוארטו ואיארטה.
ים - הממשלה הודיעה ב-25 במרץ כי תמשיך לקבל ספינות שייט, אך כי הנוסעים "יעברו חיטוי" בנפרד לפני שיועברו ישירות לשדות תעופה שבמולדתם.
ספורט
טורניר הטניס אליפות חליסקו הפתוחה וליגת האלופות CONCACAF  בכדורגל ביטלו את התחרויות ב-13 במרץ.
אירועי דת
ב-17 במרץ, מחזה הפסיון של איסטפלפה במקסיקו סיטי עבר למיקום לא מוסתר סגור ושודר בטלוויזיה ב-10 באפריל.
ב-29 במרץ עיריית סן לואיס פוטוסי הודיעה כי תשעה את קיומן של הלוויות.
כינון עוצר
ראש העיר של נקוסרי דה גרסיה, חואניטה רומרו ממפלגת הפעולה הלאומית , הכריזה על עוצר בתוקף עד 20 באפריל.
מידע שגוי וביקורת
הממשלה הפדרלית של מקסיקו הגיבה באופן איטי להתפרצותה של מגפת הקורונה כבר בסוף מרץ 2020, תוך ביקורת רבה. עד 1 באפריל ביצעה הממשלה רק 10,000 בדיקות במקסיקו כולה, לעומת 200,000 שבוצעו במדינת ניו יורק. לפיכך, נתונים סטטיסטיים רשמיים עשויים לזלזל מאוד במספר המקרים בפועל. לפי דיווח ממאי, פרסום הנתונים הרשמיים במקסיקו מגיע שבועיים אחרי הבדיקות ועד האימות, כך שלא ניתן לפרסם את המידע בזמן.
הנשיא המקסיקני לופס אוברדור המשיך לערוך התכנסויות, להיות במגע עם ההמונים ולהמעיט באיום של נגיף הקורונה לבריאות מקסיקנים ולכלכלה המקסיקנית.
מיגל ברבוסה ורטה, מושל פואבלה, טען שרק בעלי ההון נמצאים בסיכון לנגיף הקורונה, מכיוון שהעניים חסינים. אין שום עדות לכך שעושר משפיע על פגיעותו של האדם לנגיף.
נטען שממשלת מקסיקו מתעלמת מהנתונים, ומסתירה מאות עד אלפי מקרי מוות מקורונה. לפי דיווח מתחילת מאי, גורמים רשמיים ורשומות שהגיעו לניו יורק טיימס נראו כי המספרים במקסיקו סיטי היו עשויים להיות גבוהים פי שלושה מ-700 המקרים המאומתים, ודו"ח נוסף שפורסם במגזין נקסוס בסוף מאי הראה פער דומה בבירה. בעקבות המצב במקסיקו סיטי, ממשלות של מדינות מחוז אחרות במקסיקו הגיעו למסקנות דומות - הנתונים של הממשל הפדרלי אינם משקפים את המציאות. שר הבריאות לשעבר חוסה נארו רובלס האשים את לופס-גאטל, האחראי על התגובה הממשלתית למגפה), בכך שהוא משקר לאומה.
אושוויינצ'ים
אוֹשְׁוִויֵינְצִ'ים (בפולנית: Oświęcim, בגרמנית: Auschwitz, ביידיש: אָשפּיצין, מבוטא: אוֹשְׁפִּיצִין) היא עיר בשלזיה עילית בדרום פולין, הנמצאת כ-60 קילומטר מדרום-מערב לקרקוב, בסמוך לשפך נהר הסולה אל נהר הוויסלה. אוכלוסייתה מונה 40,979 תושבים (2006). שמה הגרמני של העיר, אושוויץ, נמצא בשימוש נרחב כשמו של מחנה ההשמדה אושוויץ-בירקנאו (ובקיצור: אושוויץ) שנבנה ופעל בסמוך לעיר בזמן מלחמת העולם השנייה כחלק משואת יהודי אירופה. ערב מלחמת העולם השנייה היה היישוב בעל מאפיינים של עיירה יהודית, והיהודים, שהיוו כמחצית מאוכלוסיית העיר, השפיעו משמעותית על אופייה ותרבותה. מבחינה פוליטית אף היה להם רוב במועצת העיר. רוב היהודים תושבי העיירה נספו בשואה.
עד מלחמת העולם השנייה
העיירה נחרבה ב-1655 בעת פלישת כוחות האימפריה השוודית לאזור. בעת שפולין חולקה במאה ה-18 הפכה העיירה ב-1772 לחלק מממלכת גליציה, שהשתייכה לאימפריה האוסטרו-הונגרית ושכנה ליד גבולות רוסיה ופרוסיה. העיירה שבה לפולין לאחר מלחמת העולם הראשונה, בעת שפולין עוצבה מחדש כמדינה עצמאית. ערב מלחמת העולם השנייה מנתה האוכלוסייה היהודית בעיר כ-8,000 נפש.
במלחמת העולם השנייה
בנוסף להיותה אתר מחנה ריכוז, עבודה והשמדה, נועדה אושוויינצ'ים לתפקד כחלק מהאוטופיה הנאצית של התיישבות גרמנית במזרח. אדריכליו של הימלר תכננו את אושוויינצ'ים כ"עיר לדוגמה", מודל להתיישבות גרמנית במזרח, כחלק ממימוש התפיסה הנאצית בדבר תפקידו של המזרח בהיסטוריה הגרמנית. הימלר תיאר את המלחמה בברית המועצות ובגזעים הסלאביים כהמשך למלחמותיהם של הגרמנים במונגולים במאה ה-13. מטרת המלחמה הייתה לטהר את סביבת המחיה של הגזע הארי מיסודות אתניים בלתי רצויים וליישב את המזרח בגרמנים "טהורי-גזע". מחנה אושוויץ, הסמוך לעיר אושוויינצ'ים נועד לספק כוח עבודה יהודי, סובייטי ופולני לבניית העיר הגרמנית העתידית אושוויץ ולהפעלת התעשיות ומסילות הרכבת, ואילו העיר אושוויץ נועדה לספק כוח אדם גרמני לפיקוח על כוח האדם שבמחנה ולהוות שלב בשיקומה של הנוכחות הגרמנית במזרח. בחזונו של הימלר היו לאושוויץ שני תפקידים במקביל: מחנה השמדה ועיר גרמנית. ההשמדה הייתה אמורה להסתיים בשלב מסוים, אך העיר אושוויץ נועדה להתקיים לנצח, כחלק מחזון זה, של מזרח גרמני.
במשך הכיבוש הגרמני של פולין השתמשו הנאצים בעובדי כפייה יהודים להרחבת מחנה של הצבא הפולני ששכן מעבר לנהר הסולה. מחנה זה הפך למחנה הריכוז של אושוויץ, אליו הובאו מתנגדים פוליטיים למשטר הנאצי ובהמשך המלחמה הוקם בסמוך מחנה ההשמדה אושוויץ-בירקנאו. בסמוך הוקם גם מפעל של תאגיד אי גה פארבן, "בונה-ורקה", לגומי סינתטי והפקת דלק נוזלי מפחם, ועבדו בו בעיקר עובדי כפייה ממחנה אושוויץ III מונוביץ.
לאחר המלחמה
לאחר מלחמת העולם השנייה נבנתה העיר מחדש; סגנון הבנייה המרכזי היה שיכונים גדולים בסגנון הקומוניסטי המסורתי. פרנסת תושבי העיר התבססה בעיקרה על המפעלים הכימיים שנותרו מתקופת הנאצים, המשיכו לפעול בהיקף רחב ותרמו להתפתחותה ולגידולה של אושוויינצ'ים. בסוף שנות ה-80, הועסקו במפעלים אלו כ-10,000 עובדים. באמצע שנות ה-90 נקלע תאגיד הכימיה שהחזיק במפעלים לקשיים והחל לצמצם את פעילותו עד להיקף של 1,500 עובדים. במקביל, גדל חלקם של תושבי העיר אשר מתפרנסים ממסחר ומתיירות. הממשלה הפולנית הפכה את מחנה ההשמדה של אושוויץ לאתר זיכרון ולמוזיאון, וכיום מבקרים באתרים אלו כמיליון איש בכל שנה.
הקהילה היהודית
ראשית ההתיישבות היהודית באושוויינצ'ים החלה לאחר 1457, שבה השתלט קז'ימייז' הרביעי, מלך פולין, על העיר. בניסיון לעצור את הגידול במספר היהודים במקום, הוציא ב-1563 המלך זיגמונד השני צו המגביל את מספר היהודים בעיר והאוסר עליהם לבנות בתים בככר המרכזית. ב-1588 הוקם לראשונה בעיר בית כנסת עשוי עץ. ב-1636 העניק המלך ולדיסלב הרביעי זכויות ליהודי העיר להתגורר בתחומה ולהיות בעלי בתים בתחום העיר ובסביבותיה, וכן להשתמש בבית הכנסת ובבית העלמין. ב-1711 כילתה שרפה את כיכר העיר ואת הרחובות הסמוכים, וגם בית הכנסת עלה באש.
בסוף המאה ה-18 יהודים רבים מוודוביצ'ה ומזיווץ' עברו לעיר וכך הפכה למרכז היהודי העיקרי באזור. באותה תקופה החל השימוש באתר בית העלמין היהודי הקיים עד היום. ב-1863 כילתה שרפה את רוב העיר, ונשרפו גם שני בתי כנסת.
בשנת 1872 קנה סוחר יהודי בשם לאנדאו את הריסות הקומפלקס הדומניקני, אשר כלל כנסייה, קפלה ומנזר, והשתמש בהם כאורוות לסוסיו וכמחסן לפחם, שמן ודשן, מקום זה שימש גם כקצביה. הוא הפך את חדר תשמישי הקדושה בכנסייה לחנות, ואת הקפלה למחסן לשטיחים, דבר אשר גרם לזעם באוכלוסייה הקתולית המקומית. בניינים אלו נקנו בחזרה ממנו על ידי כומר נוצרי בשנת 1895, אשר הפך אותם חזרה לתפקידם המקורי, וכן הקים בית ספר לבנים במקום.
בשנת 1914 מנתה אוכלוסייתה של אושוויינצ'ים 10,126 תושבים ומתוכם 5,358 יהודים (המהווים כ-53% מכלל תושבי העיר). בתקופה שבין שתי מלחמות העולם, גרו יותר יהודים בעיר מאשר קתולים, דבר שהקנה להם גם רוב במועצת העיר. עדות לשיתוף הפעולה הפורה בין שתי הקהילות ניתן לראות בטקס שערך הכומר יאן סקראבק ל-25 שנות כהונתו, כאשר נציגות רשמית של הקהילה היהודית נכחה בטקס ביחד עם ראש העיר, ד"ר אמיל רייך ורב העיר בומבך.
מוסדות סעד ועזרה
כמו בכל מקום יישוב בפולין, גם באושווינצ'ים פעלו הרבה מוסדות סעד ועזרה יהודיים, אשר הקלו את חייהם של הקהילה היהודית בעיר שחלקה סבל מעוני ומגילויי אנטישמיות מצד האוכלוסייה המקומית.
חלק מהמוסדות שפעלו בעיר הם:
פוליטיקה
הציבור היהודי באושווינצ'ים לקח חלק פעיל בכל הפעולות המוניציפליות של העיר. ונציגותו הייתה ניכרת מאוד בכל זרועותיה. כמו כן, שותפו נציגים יהודים בכל המוסדות העירוניים והציבוריים באופן שווה. היה הסכם בין נציגי הקהילה היהודית לבין נציגי האוכלוסייה הלא יהודית, על-פיו נערכו בחירות יחסיות למועצת העירייה, באופן שכל צד יכול היה להגיש מועמדים כרצונו, אך חלקם היחסי היה קבוע: חמישים אחוז לכל צד, שהם שישה יהודים למועצת העירייה ושישה להנהלה. כמו כן, הוסכם שראש העיר יהיה לא יהודי וסגנו יהיה יהודי. רוב היהודים שנבחרו למשרות ציבוריות היו אנשים שעמדו בראש הקהילה היהודית.
תנועות נוער וארגונים
באושווינצ'ים היו פעילויות רבות של תנועות נוער וארגונים אשר פעלו גם במרבית העיירות היהודיות באירופה. תנועות הנוער והארגונים העיקריים שפעלו בעיר היו:
התנועה הציונית
נוסדה בעיר בשנת 1901 על ידי יו"ר הקהילה באותם ימים, ברנרד פילצר. פעולתה הייתה בלתי סדירה וכללה הפסקות ארוכות. רק בשנת 1911 התחילה פעילות ציונית רצופה וסדירה בהנהגתו של ד"ר משה גולדברג ונפתח מועדון לתנועה, וגם ספרייה שהייתה היחידה בעיר באותן שנים. עם פרוץ מלחמת העולם הראשונה נפסקה כל הפעילות הציונית בעיר ונסגר המועדון עקב האיסור על כל פעולה מדינית בזמן המלחמה. בשנת 1916 חודשה הפעילות הציונית בחשאי תחת מסווה של פעילות תרבותית.
עם תום מלחמת העולם הראשונה, כשפרצו פרעות ביהודים בכל הסביבה, נוסד כוח של הגנה עצמית בעזרת חיילים משוחררים. כמו כן, נוסדה תחנת עזרה ראשונה ועם הדיפת הפורעים והצלת העיירה עלתה השפעת הציונים לשיא, ובבחירות לסיים הראשון, קיבלו הציונים כ-80% מקולות היהודים.
כל התנועות הציוניות היו מאוחדות ומאורגנות בוועד המקומי ונהלו במשותף את הפעילות הציונית כלפי חוץ, כגון: בחירות לסיים הפולני, לעירייה, לוועד הקהילה ולקונגרס הציוני, ואת פעולות קק"ל וקרן היסוד.
השומר הצעיר
פעילות תנועת הנוער השומר הצעיר החלה בעיר בשנת 1919. היה זה ארגון הנוער הראשון בעיירה. האווירה כלפי השומר הצעיר לא הייתה אוהדת, בפרט בקרב הציבור הדתי, אך הדבר לא הפריע להתפתחותו של הקן ולפריחתו. חברי התנועה באו כולם מקרב נוער לומד. הקן מנה כ-60 איש, שתי קבוצות נערות ואחת של נערים.
עקב היות אושוויינצ'ים עיירת גבול, היא הפכה לתחנת מעבר חשובה עבור חלוצים עולים, שחיפשו דרך לעליה בלתי ליגלית לארץ ישראל. העיר הייתה מקום ריכוז לחלוצים אלו ומשם יצאו לדרכם. חברי השומר הצעיר היו פעילים בעזרה לעולים שבדרך ובאכסונם.
ארגון ספורט "קדימה"
בשנת 1922 נוסדה באושוויינצ'ים קבוצת כדורגל יהודית בשם "קדימה", כשמה של התאחדות הספורט היהודית בעיר. הקמתה של הקבוצה לוותה בקשיים רבים משום שלא היו קיימים אמצעים לרכישת ציוד, לשכירת מגרש אימונים ומשחקים ולמימון ההוצאות. כל שחקן היה חייב לדאוג בעצמו לציודו האישי ולהתרים אנשים לטובת הקבוצה, כדי לאפשר לה לשכור מגרש אימונים וחדרי הלבשה.
האצטדיון שבה החלה הקבוצה להתאמן היה במקור מגרש אשר היה מיועד לסחר בבהמות וסוסים, שעמד ריק ברוב ימות השבוע. בהתחלה "קדימה" הייתה קבוצה קטנה, אשר הלכה והתרחבה עם השנים, עד שבשנת 1927 התקבלה רשמית לליגה ב' של איגוד הכדורגל הפולני.
לאחר שנתיים של משחקים בליגה הפולנית, הגיעה הקבוצה לתוצאות מרשימות. היא שיחקה מול קבוצות בעלות שם, זכתה בניצחונות ועמדה בראש טבלת ליגה ב', דבר שעורר שמחה רבה ברחוב היהודי. בשנת 1934 התפרקה הקבוצה בשל מחסור בשחקנים שעזבו את העיר.
הסתדרות פועלי אגודת ישראל
הסניף של הסתדרות פועלי אגודת ישראל באושוויינצ'ים נוסד בשנת תרפ"ט 1929 על ידי מספר בחורים צעירים דתיים אשר רצו ללמוד מקצוע ולהתכונן לעליה לארץ-ישראל. באותה תקופה רוב הנוער היהודי בעיר היה חרדי, רק חלק מועט היה בתנועות הציוניות אשר יצאו להכשרה כדי להקנות לעצמם זכות לעליה ארצה בבוא הזמן.
מצבה הכלכלי של האוכלוסייה היהודית היה קשה באותה עת. חלק מרכזי מהיהודים התפרנס מרוכלות, אשר הביאה פרנסה, אך לא נתפסה על ידי רבים כמקצוע בעל עתיד, בייחוד בתקופות בהם התרבו הפגיעות האנטישמיות שנהנו מתמיכת השלטונות, דבר שהתבטא בהתנפלויות ופגיעות קשות בעת הנסיעות ברכבות. לא פעם גורשו הרוכלים מבתיהם של לקוחות חייבים. נסיבות אלו הביאו לכך שחלק מהצעירים החלו בלימוד מקצוע. תופעה זו לוותה בהתנגדות רבה מצד האוכלוסייה היהודית, בימים שבהם היות בעל מקצוע ומלאכה, נחשב ככתם במשפחה. כמו כן, לא היו קיימים בעיר בתי ספר מקצועיים ותעשייה בהיקף מספק, ומעט בתי מלאכה קטנים שהיו בידי יהודים לא סיפקו את צורכי הפרנסה.